இத்தொழிலில் ஐந்து தலைமுறைகளாக காணாத நஷ்டத்தை இப்போது கண்டுவிடுவோமோ என்ற அச்சம்தான் ஏற்படுகிறது. காரணம் எனது கணவர் இறந்து 4 பெண்களையும், ஒரு ஆண் குழந்தையையும் இந்த தொழில் மூலம்தான் வளர்த்து ஆளாக்கி பட்டதாரிகளாக ஆக்கியுள்ளேன். மூன்று குழந்தைகள் பட்டப்படிப்பை முடித்தும் வேலைக்குப் போகாமல் எனக்கு உறுதுணையாக இத்தொழிலில் ஈடுபட்டு வருகின்றனர். விநாயகர் சதுர்த்திக்கு முந்தைய நாளாவது சிலைகள் விற்றுவிடாதா என்ற நம்பிக்கையில் காத்திருக்கிறேன் என்றார் அவர்.